
ประกาศองค์การบริหารส่วนตำบลเสือหึง
เรื่อง    การใช้กรอบอัตรากำลังพนักงานจ้าง  4  ปี  
ปีงบประมาณ   พ.ศ. 2552 - 2555
----------------------------------------------------------
ด้วยองค์การบริหารส่วนตำบลเสือหึง   ได้ดำเนินการจัดทำกรอบอัตรากำลังพนักงานจ้าง  4 ปี  
ปีงบประมาณ  พ.ศ. 2552 – 2555 ตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง   ลงวันที่  26  กรกฏาคม  พ.ศ. 2547   เพื่อให้องค์การบริหารส่วนตำบลเสือหึง  มีการกำหนดตำแหน่งพนักงานจ้าง  การจัดอัตรากำลังให้เหมาะสมกับอำนาจหน้าที่ขององค์การบริหารส่วนตำบลตามพระราชบัญญัติสภาตำบล และองค์การบริหารส่วนตำบล   พ.ศ. 2537  และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ. 2542  และกฎหมายอื่นที่เกี่ยวข้องและเพื่อให้การบริหารงานขององค์การบริหารส่วนตำบล เกิดประโยชน์ต่อประชาชน  เกิดผลสัมฤทธิ์ต่อภารกิจตามอำนาจหน้าที่มีประสิทธิภาพ  มีความคุ้มค่าสามารถลดขั้นตอนการปฏิบัติงานได้เป็นอย่างดี  โดยได้ผ่านการเห็นชอบของคณะกรรมการพนักงานส่วนตำบลจังหวัดนครศรีธรรมราช  ( ก.อบต.จังหวัดนครศรีธรรมราช )  ในการประชุมครั้งที่ 11/2551   เมื่อวันที่  26  เดือน พฤศจิกายน  พ.ศ. 2551  แล้วนั้น 


เพื่อเป็นกรอบกำหนดตำแหน่งและการใช้ตำแหน่งพนักงานจ้างขององค์การบริหารส่วนตำบลเสือหึงตามระยะเวลาที่กำหนด  องค์การบริหารส่วนตำบลเสือหึง    จึงขอประกาศใช้กรอบอัตรากำลังพนักงานจ้าง  4  ปี ปีงบประมาณ   พ.ศ. 2552 – 2555 
ทั้งนี้ตั้งแต่วันที่  1  ตุลาคม  พ.ศ. 2551  เป็นต้นไป



ประกาศ  ณ  วันที่  1  เดือน ธันวาคม   พ.ศ. 2551

ดุสิต    ไทรทอง
 ( นายดุสิต    ไทรทอง )
นายกองค์การบริหารส่วนตำบลเสือหึง

